IPad Pro

iPad Pro-serien er en rekke iPad-nettbrett designet, utviklet og markedsført av Apple Inc., som kjører operativsystemet iOS. Den nåværende generasjonen har enheter tilgjengelige i to skjermstørrelser, 11 tommer (28 cm) og 12,9 tommer (33 cm), som hver har fire alternativer for intern lagringskapasitet: 64, 256, 512 GB eller 1 TB.

Den første iPad Pro-modellen, med 12,9-tommers skjerm, ble offentliggjort 9. september 2015 og utgitt på 11. november 2015. Den var større enn alle tidligere iPad-modeller og det var det første iPad-nettbrettet til å har LPDDR4 RAM. Det 12,9-tommers nettbrettet ble senere etterfulgt av en mindre 9,7-tommers versjon, som ble annonsert 21. mars 2016, og utgitt 31. mars samme år.

5. juni 2017, ble andre generasjon iPad Pro annonsert, som har A10X Fusion-prosessorer, med intern lagringskapasitet på 64 GB, eller på 512 GB. En ny 10,5-tommers versjon erstattet den forrige 9,7-tommers-modellen, mens den forrige 12,9-tommers-versjonen beholdt størrelsen. Etter denne kunngjøringen ble begge modellene fra første generasjon ble avviklet.

Den tredje generasjonen av iPad Pro ble annonsert 30. oktober 2018. Den er tilgjengelig i to skjermstørrelser: 11 tommer og 12,9 tommer. De har begge en skjerm på hele fronten, og 11-tommers-modellen erstattet 10,5-tommers-modellen fra forrige generasjon. Begge har opp til 1 TB lagringsplass og Face ID som fungerer i både vertikale og horisontale retninger, en funksjon som ikke fungerer med iPhones FaceID. Tredje generasjon har ingen hjem-knapp.

Første generasjon 
12,9-tommers-versjonen av iPad Pro ble annonsert under et Apple Special-arrangement 9. september 2015 og utgitt 1. november 2015 hvor man kunne velge mellom fargene gull, sølv og space-grå. Prisene varierte fra US$799,99 til $1 229,99, basert på lagringsstørrelse og mobiltilkobling. 21. mars 2016, ble 9,7 tommers-versjonen av iPad Pro annonsert på en Apple Keynote med et nytt fargealternativ, rose-gull. 9,7-tommers-versjonen introduserte også muligheten til å velge lagringsplass på 32 GB og mobilnett + WiFi-alternativ. (Tidligere var mobildata + WiFi-alternativet bare tilgjengelig på iPad Pro med 128 GB) 9,7-tommers-modellen er priset fra $599 til $1 129, avhengig av konfigurasjonen. Den ble lansert 31. mars 2016.

Andre generasjon 
Den andre generasjonen av iPad Pro ble annonsert 5. juni 2017 sammen med iOS 11 på WWDC 2017. Andre generasjon av iPad Pro-modeller, med 10,5-tommers- og 12,9-tommers-skjermer, har en A10X hexa-core CPU og en 12-core GPU, Apples display-teknologi som støtter HDR10 og Dolby Vision-innhold (med iOS 11 eller senere) med en 120 Hz oppdateringfrekvens og Apples «True Tone» er skjermene 50 prosent lysere enn de tidligere modellenes; begge størrelser har også et 12-megapiksel bakovervendt kamera med en quad-LED True-Tone-blits og et 7-megapiksler frontkamera med «Retina Flash». De har USB-C-tilkoblingshastighet ved hjelp av Lightning-kabler, med støtte for USB-C fast-charge. Andre generasjon iPad Pro har lagringskapasitet på opptil 512 GB.

Den 18. mars 2019, ble 10,5-tommers iPad Pro avviklet og erstattet av en 10,5-tommers iPad Air.

Tredje generasjon 
Den tredje generasjonen av iPad Pro ble annonsert 30. oktober 2018, under en Apple Special-hendelse på Howard Gilman Opera House i Brooklyn, New York. De nyemodellene har nye kant-til-kant Liquid Retina-skjermer, Face ID, forbedret 12MP og 7MP kameraer, USB-C-kontakter, og Apple A12X Bionic-prosessorer. Nettbrettene er tilgjengelige i 11-tommers og 12,9-tommers størrelser, og er de første iPad-modellene til å tilby «trykk-for-å-våkne» LCD-skjermer (slik som iPhone X), og opptil 1 TB intern lagringsplass. I tillegg mangler nettbrettene både Touch-ID og hodetelefonutgang; TouchID har blitt erstattet av Face ID. De ble utgitt 7. november 2018 og er bare tilgjengelig i fargene sølv og space-grå.

Fjerde generasjon 
Fjerde generasjon iPad Pro ble annonsert 18. mars 2020 . iPad Pro fjerde generasjon ble lansert med skjermstørrelse på 11 og 12,9 tommer, slik som de foregående modellene. Den fjerde generasjon er den første iPad som ble levert med LiDAR-sensor for dybderegistrering, som kan brukes til blant annet utvidet/kunstig virkelighet (AR) og 3D-modellering. iPad Pro ble levert med lagring fra 128 GB til 1TB, og et arbeidsminne på 4 til 6 GB RAM . I likhet med forrige generasjon ble denne også levert med USB-C kontakt for dataoverføring og lading. Fjerde generasjon hadde Apples A12Z Bionic prosessor. Denne prosessoren består av åtte kjerner for CPU og åtte kjerner GPU.

Femte generasjon 
Femte generasjon iPad Pro ble lansert i Apple sin Spring Loaded event 20. april 2021 . Femte generasjon iPad Pro er det første nettbrettet som tok i bruk Apples egenutviklede prosessor Apple M1. I likhet med forgjengerens A12Z Bionic, har M1 åtte prosessorkjerner og åtte GPU-kjerner . Femte generasjon ble levert i samme skjermstørrelse som forgjengeren, altså 11 og 12,9 tommer. Enheten med 11 tommer skjerm har en Liquid Retina skjerm, mens 12,9 tommer får Liquid Retina XDR-skjerm med mini-LED bakbelysning . USB-C grensesnittet ble byttet ut med Thunderbolt 3 for en raskere dataoverføring. iPad Pro femte generasjon får støtte for WiFi 6 og 5G.

Referanser 

Nettbrett